Zápis č. 6/2013/VI
zo zasadnutia Komisie životného prostredia, výstavby a územného plánovania

Termín konania: 			11.2.2013

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Božena Krajčovičová - starostka
Ing. Pavol Miklošovič – predseda komisie
					Ing. Milan Fitoš	- člen
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
					Ing. Gabriela Nádaská – tajomník

Program: 

1.	Prerokovanie štúdie využiteľnosti kasární
2.	Prerokovanie návrhu Obecného predpisu k získaniu príspevku na oplotenie 
3.	Prerokovanie žiadosti p. Maroša Ondrišeka o úhradu nákladov spojených s úpravami prenajatých priestorov

K bodu 1

Starostka obce Božena Krajčovičová predložila poslednú verziu štúdie využiteľnosti areálu kasární Ing. Arch. Petra Odnogu so zapracovanými pripomienkami z predchádzajúcich zasadnutí Komisie životného prostredia, výstavby a územného plánovania a Obecného zastupiteľstva obce Jaslovské Bohunice.
Člen komisie Patrik Viskupič navrhuje v ďalšom stupni dokumentácie zapracovať komunikačné prepojenie areálu kasární s parkom a amfiteátrom. 

Komisia životného prostredia, výstavby a územného plánovania súhlasí s predloženou Štúdiou využiteľnosti areálu kasární spracovanej Ing. Arch. Petrom Odnogom a doporučuje starostke obce štúdiu predložiť na schválenie obecnému zastupiteľstvu.

Hlasovanie: 	za: 		5 (Miklošovič, Fitoš, Bokor, Viskukpič, Prítrská)
		proti:		0
		zdržal sa: 	0

K bodu 2

Starostka obce Božena Krajčovičová predložila návrh Obecného predpisu k získaniu príspevku na oplotenie. 

Komisia životného prostredia, výstavby a územného plánovania požaduje zapracovať pripomienky vyplývajúce z rokovania komisie a takto upravený návrh doporučuje starostke obce predložiť na schválenie obecnému zastupiteľstvu. 

Hlasovanie: 	za: 		5 (Miklošovič, Fitoš, Bokor, Viskukpič, Prítrská)
		proti:		0
		zdržal sa: 	0

K bodu 3

Nájomca priestorov v areáli amfiteátra Jaslovské Bohunice p. Maroš Ondrišek predložil žiadosť o úhradu nákladov spojených s úpravami prenajatých priestorov v celkovej výške 8 098,50 €. 
Po prerokovaní žiadosti komisie skonštatovala, že žiadosť o úhradu nákladov je v požadovanej výške neopodstatnená. 
Člen komisie Ing. Ľuboš Bokor navrhol z požadovanej výšky uhradiť 5.000,- €, ktoré boli použité na stavebné úpravy, ktoré zhodnocujú areál amfiteátra.  

Komisia životného prostredia, výstavby a územného plánovania doporučuje starostke obce predložiť na schválenie obecnému zastupiteľstvu úhradu nákladov žiadaletľa Maroša Ondrišeka vo výške 5.000,- €. 

Hlasovanie: 	za: 		4 (Fitoš, Bokor, Viskukpič, Prítrská)
		proti:		1 (Miklošovič)
		zdržal sa: 	0

V Jaslovských Bohuniciach,	11.2.2013			Zapísal: Ing. Pavol Miklošovič

Príloha: Obecný predpis k získaniu príspevku na oplotenie (návrh)